**KULTŪROS IR MENO TARYBOS POSĖDŽIO**

**PROTOKOLAS**

 **2022-03-07 Nr. TAR1-42**

Posėdžio data: 2022 m. vasario 23 d., 13:00-15:00 val.

Posėdžio vieta: „Teams“ programėlė.

Posėdžio pirmininkas – dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, Kultūros ir meno tarybos pirmininkas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo (7 nariai iš 11):

1. Dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, KMT (Kultūros ir meno tarybos) pirmininkas;
2. Marius Tumšys, VšĮ „Projektas LT“ direktorius, režisierius;
3. Arvydas Cesiulis, Klaipėdos miesto mero pavaduotojas, Klaipėdos miesto savivaldybės tarybos, Kultūros, švietimo ir sporto komiteto narys;
4. Kristina Jakštė, Kultūros centro „Žvejų rūmai“ kultūrinės veiklos vadybininkė;
5. Romandas Žiubrys, režisierius;
6. Daiva Kšanienė, muzikologė;
7. Daiva Molytė – Lukauskienė.

Kiti posėdžio dalyviai:

1. Germinta Patašiūtė, Klaipėdos miesto savivaldybės administracijos Kultūros skyriaus vyr. specialistė.
2. Ekspertų grupių atstovai

**DARBOTVARKĖ:**

**1. Dėl Klaipėdos krašto prijungimo prie Lietuvos 100-ečio minėjimo programos projektų suvestinės pristatymo.**

**2. Dėl jūrinės kultūros ir edukacijos srities projektų suvestinės pristatymo.**

**3. Dėl bendruomeninių projektų srities suvestinės pristatymo.**

**4. Dėl Klaipėdos miesto gimtadienio srities projektų suvestinės pristatymo.**

**5. Dėl kultūros edukacijos projektų srities suvestinės pristatymo.**

**6. Dėl scenos menų projektų srities suvestinės pristatymo.**

**7. Dėl Kultūros ir kūrybinių industrijų srities projektų suvestinės pristatymo.**

**8. Dėl istorinės atminties ir etnografinių projektų srities suvestinės pristatymo.**

**9. Dėl vizualiųjų menų srities projektų suvestinės pristatymo.**

**10. Dėl menininkų rezidencijų srities suvestinės pristatymo.**

**PRIDEDAMA:**

1. Klaipėdos krašto prijungimo prie Lietuvos 100-ečio minėjimo programos projektų suvestinė, 3 lapai.

**SVARSTYTA 1. Dėl posėdžio darbotvarkės tvirtinimo.**

Posėdžio primininkas paklausė ar KMT nariai pritaria darbotvarkei.

Daiva Kšanienė pažymėjo, kad atsisako šiandien vertinti sričių projektų paraiškas, nes nėra su jomis susipažinusi.

Kiti KMT nariai jai pritarė ir nutarė šio posėdžio metu svarstyti tik 1-ąjį darbotvarkės klausimą, kitus perkeliant į kitą KMT posėdį, kuomet pageidaujantys KMT nariai bus susipažinę su projektų paraiškomis.

Eglė Deltuvaitė atsiprašė prie posėdžio jau spėjusių prisijungti ekspertų už sugaištą laiką. Taip pat atkreipė KMT narių dėmesį, kad su paraiškomis, kaip ir kasmet, galima pradėti susipažinti nuo lapkričio mėnesio. Taip pat jei pritrūksta laiko susipažinti su medžiaga iki posėdžio, informuoti Kultūros skyrių kaip įmanoma anksčiau, o ne posėdžio metu.

**NUTARTA. Šio posėdžio metu svartyti ir balsuoti tik dėl 1-ojo darbotvarkės klausimo.**

**DARBOTVARKĖ**

1. **Dėl Klaipėdos krašto prijungimo prie Lietuvos 100-ečio minėjimo programos projektų suvestinės pristatymo.**

Pirmininkas pakvietė ekspertę pristatyti suvestinę.

Ekspertė pristatė suvestinę (pridedama). Akcentavo, kad šiai sričiai pateikta mažiau nei tikėtais paraiškų. Pažymėjo, kad Ekspertai labai atsakingai vertino pateiktas paraiškas ir nutarė siūlyti finansuoti tik pačias verčiausias ir labiausiai atitinkančias programos tikslus.

Jonas Genys Paprašė KMT narių užduoti klausimus.

Arvydas Cesiulis paklausė kaip numatytos finansavimo sumos.

Ekspertė informavo, kad tikslas buvo taip finansuoti projektą, kad būtų pasiekti jo tikslai.

Jonas Genys pažymėjo, kad ši programa yra labai svarbi Klaipėdai. Akcentavo, kad palaikytų įamžinimo projektų finansavimą (5 – 6 pozicijos). Palaikytų ir 7 projektą. Paprašė akcentuoti kodėl ekspertai nesiūlo finansuoti 5 ir 6 projektų.

Ekspertė pažymėjo jog prie šių projektų nėra pateikti būtini suderinimo su savivaldybės administracija dokumentai (Žymių žmonių komisijos pritarimas, Tarybos sprendimas dėl įamžinimo, Įvaizdžio komisijos pritarimas dėl įamžinimo pasirinktoje vietoje ir pan.) todėl buvo nuspręsta nesiūlyti jų finansuoti.

Pirmininkas pakvietė pasisakyti KMT narius.

Jonas Genys pažymėjo, kad atsižvelgiant į tai, kad lieka nemažai nepaskirstytų lėšų ir į tai, kad 2023m. įgyvendinama programa būtų kuo įvairesnė pasiūlė rekomenduoti Administracijos direktoriui finansuoti ir šiai programai pateiktus įamžinimo projektus nurodant, kad lėšos dėl projektų įgyvendinimo būtų pervedamos tuomet, kai gaunami visi būtini suderinimai iš Savivaldybės tarybos ir administracijos.

Romandas Žiubrys ir Arvydas Cesiulis pritarė siūlymui.

Eglė Deltuvaitė pristatė asmenybių įamžinimo tvarkas Savivaldybėje ir pažymėjo, kad visų reikiamų pritarimų gavimas užtrunka apie pusmetį ir paprašė KMT įvertinti tai teikiant rekomendaciją administracijos direktoriui.

Daiva Kšanienė palaikė 5 ir 6 projekto finansavimą.

Arvydas Cesiulis pažymėjo, kad nepaisant to kad 5 ir 6 paraiškų teikėjai ne iki galo įvykdė visus formaliuosius reikalavimus, jų idėjos įamžinti Klaipėdos krašto prijungimui prie Lietuvos nusipelniusias asmenybes palaikytinos.

Jonas Genys pasiūlė balsavimo tezę „Kas už tai, kad KMT rekomenduotų savivaldybės administracijos direktoriui praplėsti ekspertų rekomenduojamų finansuoti projektų sąrašą dar dviem projektais siekiančiais įamžinti Klaipėdos krašto prijungimui reikšmingas istorines asmenybes (Jokūbą Stikliorių, Erdmoną Simonaitį ir Budrį Polovinską), lėšas šiems projektams pervedant tik tada kai bus gauti visi būtini leidimai iš Savivaldybės tarybos ir administracijos.

Pritarta bendru sutarimu.

**NUTARTA:**

1. **Pritarti ekspertų vertinimo suvestinei bei siūlyti administracijos direktoriui praplėsti finansuojamų projektų sąrašą į jį įtraukiant Mažosios Lietuvos reikalų tarybos Klaipėdos krašto skyriaus ir VšĮ „Ars Techtonika“ projektus, skirtus įamžinti Klaipėdos krašto prijungimui reikšmingas istorines asmenybes (Jokūbą Stikliorių, Erdmoną Simonaitį ir Budrį Polovinską) ir finansavimą šiems projektams pervesti tuomet, kai projektų iniciatoriai bus gavę visus būtinus pritarimus iš Klaipėdos miesto savivaldybės tarybos ir Klaipėdos miesto Savivaldybės administracijos.**

Posėdžio pirmininkas dr. Jonas Genys

Posėdžio sekretorė Kristina Skiotytė-Radienė